《送何水部蒙出牧袁州》
宋代·钱丕

白首名郎有几人，双旌昼锦不如君。
楚江萍暖烘朝日，玉女衣轻挂晓云。
极浦仙舟烟澹澹，高秘郡阁叶纷纷。
政成更与他州别，从古宜阳重艺文。

作者简介：钱丕，字简之，钱塘（今浙江杭州）人。吴越王之后。太宗雍熙中，召试内署，授秘书丞，累迁驾部郎中。尝知新淦县，又知衡州。丁父忧，以将作少监起复，俄为三司户部判官，卒于光禄少卿。事见《宋史》卷四八○《钱惟治传》。